**Ressourcepædagogik**

* Barnets sol: Skriv barnets navn inde i solen, og skriv positive definitioner af barnet i alle ”solens stråler”. For eksempel ”social”, ”humoristisk”, ”følsom”.
* Prøv at minde dig selv om en god ting, du har gjort i løbet af dagen. Hvordan føles det at være ressourceorienteret i forhold til dig selv? Er det nemt eller svært for dig?
* Hvad tænker du typisk på, når du kører hjem fra arbejde? Er du ressourceorienteret eller problemorienteret? Find hver dag i en uge tre ting, du lykkedes med.
* Fortæl en anden person om en vanskelig eller konfliktfyldt oplevelse på dit arbejde. Den anden stiller dig tre problemorienterede- og derefter tre løsningsorienterede spørgsmål:

*Problemorienterede spørgsmål:*

 Hvad er dit problem?

 Hvor lang tid har du haft det problem?

 Hvis skyld er det?

 Hvad er din værste oplevelse med dit problem?

 Hvorfor har du ikke løst det endnu?

*Løsningsorienterede spørgsmål:*

 Hvad er det, dugerne vil?

 Hvordan vil du vide, at du har opnået/fået det?

 Hvordan vil det i øvrigt få positiv indflydelse på dit liv, når du har opnået/fået det?

 Hvilke ressourcer har du allerede, som kan hjælpe dig til at opnå det, du ønsker?

 Giv et eksempel på noget tilsvarende, som det er lykkedes dig at gøre/opnå?

 Hvad er det næste skridt, du vil tage?

* Hvordan føles det – og hvilke muligheder åbner og lukker sig i henholdsvis den problemorienterede- og den løsningsorienterede undersøgelse?